b'\n_START_ARTICLE_\nUro\xc5\xa1 Vo\xc5\xa1njak\n_START_SECTION_\n\xc5\xbdivljenje\n_START_PARAGRAPH_\nUro\xc5\xa1 Vo\xc5\xa1njak se je rodil v Ljubljani v dru\xc5\xbeini diplomata. Prva leta mladosti je pre\xc5\xbeivel v Trstu in Berlinu, leta 1962 pa se je vrnil v Slovenijo. Obiskoval je O\xc5\xa0 Pre\xc5\xbeihov Voranc v Ljubljani, nato pa nadaljeval \xc5\xa1olanje na gimnaziji Poljane, \xc5\xa1tudij pa je nadaljeval na Filozofski fakulteti, kjer je absolviral na smeri filozofija, sociologija. \xc4\x8ceprav se je s kulturnim delom ukvarjal \xc5\xbee prej, je od leta 2005 tudi samostojni kulturni delavec, pesnik.\n_START_SECTION_\nDelo\n_START_PARAGRAPH_\nPrvo pesni\xc5\xa1ko zbirko je izdal leta 1986. Za otroke pi\xc5\xa1e pesmi, piktograme, uganke, dopolnjevanke, za odrasle pa poezijo, v zadnjem \xc4\x8dasu predvsem satiro in kraj\xc5\xa1e prozne sestavke (humoreske in aforizme)._NEWLINE_Svoje \xc4\x8dlanke objavlja v \xc4\x8dasopisih in revijah \xc5\xbee od leta 1983 (Delo, Dnevnik, Pavliha, 7dni, Osa, Iskra, Ve\xc4\x8der (satiri\xc4\x8dna priloga "Toti list") in vrsta manj znanih glasil).Zadnje \xc4\x8dase se posve\xc4\x8da predvsem pisanju za otroke - objavlja v revijah: Bim Bam, Bu\xc4\x8dki, Trobentici, Cicibanu, Dodu, tudi v Kekcu in Zmaj\xc4\x8dku, deluje pa tudi na Radiu Slovenija v oddaji "Literarni nokturno", nekajkrat pa je sodeloval tudi v oddaji "Besede, besede, besede ...".'